Imrabḍen uɣen amkan meqqren deg temnaḍt n Leqbayel, akken ad jebden imdanen-nniḍen ɣer tama-nsen qqaren-asen nekkni d imawlan n tektabt n leqran, yerna ad ddun yid-sen mgal acengu-nnsen, irgazen-nsen ssawalen-asen Sidi ma d tilawin-nsen Lalla, mxalafen ɣef leqbayel maca qqaren-d Leqbayel d aylanneɣ, ttabaɛen  Ṭṭariqa Rreḥmaniya, aṭas deg-sen i yettekin deg tnekra-nni n 1871, seld n tnekra-agi llan kra rewlen ɣer Surya llan wid tenfa Fransa ɣer  La nouvelle Caldonie, yebda ineqqes urmud-nnsen  seg-mi d tekcem Fransa, wid yeqqimen di tmurt yerra-ten umnekcum d laminat n tuddar, ma d win i dyeqqaren dakken d nitni i yesɛan azal i izewaren rran iman-nsen ɣer uselmed n ddin. (Camille Lacoste-Dujardin, 2005 : 228)